b"\n_START_ARTICLE_\nBeleiringen av Maastricht\n_START_SECTION_\nOpptakten\n_START_PARAGRAPH_\nMaastricht var den f\xc3\xb8rste store byen som ble angrepet av Sebastien Vauban, en mester innenfor festningsh\xc3\xa5ndverk p\xc3\xa5 denne tiden. I tillegg til at han skj\xc3\xb8t p\xc3\xa5 bymurene med kanoner ga han ordre om \xc3\xa5 grave gr\xc3\xb8fter i et sikksakkm\xc3\xb8nster parallelt med murene. Ved \xc3\xa5 gj\xc3\xb8re det p\xc3\xa5 denne m\xc3\xa5ten ble det vanskelig for forsvarerne \xc3\xa5 f\xc3\xa5 angriperne i sikte og slik kunne ingeni\xc3\xb8rtroppene n\xc3\xa5 uskadd frem til bymurene for \xc3\xa5 feste sprengladninger til muren. _NEWLINE_Den 24. juni var minnefestdagen for Johannes D\xc3\xb8peren og kong Ludvig \xc3\xb8nsket \xc3\xa5 erobre byen innen den tiden slik at han kunne feire messen i domkirken i Maastricht. Gr\xc3\xb8ftene stod ferdig og regimentet til kongen og kompaniet med de gr\xc3\xa5 musketerene f\xc3\xb8rte an marsjen inn i byen under kapteinl\xc3\xb8ytnant Charles de Batz de Castelmores ledelse. Han var ogs\xc3\xa5 kjent som d'Artagnan. Franskmennene krysset vollgraven etter harde kamper og erobret et halvm\xc3\xa5neformet festningsverk der noen av de hardeste kampene under slaget stod. _NEWLINE_Flesteparten av franskmennene ble drevet ut av spanske reservestyrker kort tid etter, men om lag 30 mann holdt ut nesten hele natten. Hertug James Scott, 1. hertug av Monmouth pr\xc3\xb8vde \xc3\xa5 erobre en veg som var under spansk kontroll, men m\xc3\xa5tte trekke seg tilbake etter \xc3\xa5 ha mistet rundt 300 mann. Nederlendingene gjenerobret den halvm\xc3\xa5neformede festningen kort tid etter, og da hertugen av Monmouth samlet troppene sine sammen til et nytt angrep ble de drevet tilbake nok en gang, og denne gangen mistet grev d'Artagnan livet._NEWLINE_Til slutt gav den franske kongen ordre om at artilleriet skulle settes i gang igjen og lokket nederlendingene til \xc3\xa5 overgi seg i l\xc3\xb8pet av en uke. Da Nijmegentraktaten ga en slutt p\xc3\xa5 krigen mellom franskmennene og nederlendingene ble Maastricht gitt tilbake, men Ludvig holdt flere andre byer tilh\xc3\xb8rende Habsburg. Beleiringen ble kanskje mer husket for de revolusjonerende teknikkene som Vauban utnyttet enn for selve utfallet av den."